लखनऊ में एक संवाददाता सम्मेलन में बहुजन समाज पार्टी की अध्यक्ष और उत्तर प्रदेश की मुख्यमंत्री मायावती ने कहा, " बाबरी मस्जिद  के विध्वंस को लेकर लिबरहान आयोग ने जो रिपोर्ट तैयार की है उससे राजनीतिक फ़ायदा कांग्रेस और भाजपा दोनों ही उठाना चाहती है."मंगलवार को संसद में पेश की गई रिपोर्ट के ऊपर सरकार ने जो कार्रवाई रिपोर्ट पेश की है उसकी आलोचना करते हुए मायावती ने कहा, " कार्रवाई रिपोर्ट बाबरी मस्जिद विध्वंस जैसे निंदनीय मामले को रफ़ा-दफ़ा करने की महज एक कोशिश है."उन्होंने लिबरहान आयोग पर कांग्रेस को बचाने का आरोप भी लगाया और धर्म और जाति के आधार पर बांटने वाली कांग्रेस और भाजपा की नीतियों से लोगों को बचने की चेतावनी दी.उन्होंने रिपोर्ट लीक होने के मामले में कांग्रेस और भाजापा दोनों पर निशाना साधते हुए कहा कि दोनों पार्टियों की आपसी मिलीभगत से ही यह रिपोर्ट लीक हुई.